b'\n_START_ARTICLE_\nDun\xc3\xb8yane\n_START_PARAGRAPH_\nDun\xc3\xb8yane er en gruppe sm\xc3\xa5 \xc3\xb8yer p\xc3\xa5 s\xc3\xb8rvestsiden av S\xc3\xb8r-Spitsbergen, nord for Hornsund. De ligger s\xc3\xb8rvest i Wedel Jarlsberg Land, utenfor Hyttevika, Nottinghambukta og Dun\xc3\xb8yhamna, atskilt ved Dun\xc3\xb8ysundet._NEWLINE_\xc3\x98yene er regnet fra vest Nordre Dun\xc3\xb8ya, Store Dun\xc3\xb8ya, Fj\xc3\xb8rholmen, og lengre s\xc3\xb8r i Sun\xc3\xb8ysundet ligger de sm\xc3\xa5 Dun\xc3\xb8yskj\xc3\xa6ra. Alle de nevnte \xc3\xb8yene er en del av fuglereservatet, og inng\xc3\xa5r i S\xc3\xb8r-Spitsbergen nasjonalpark, og utgj\xc3\xb8r samtidig Dun\xc3\xb8yane fuglereservat med totalt ferdselsforbud i hekketiden._NEWLINE_Her ble det i den norske fangstperioden i mellomkrigstiden oppf\xc3\xb8rt en sommerhytte p\xc3\xa5 den midtre av \xc3\xb8yene, og den er kjent i skriftlige kilder allerede i 1914. Den ble oppf\xc3\xb8rt av dunsankere og nevnes av Arthur Oxaas i 1955. Allerede da Orvin bes\xc3\xb8kte stedet i 1936 var hytta helt utrast og ubeboelig._NEWLINE_Rett inn for Dun\xc3\xb8yane ligger Hyttevika hvor det var norsk hovedfangststasjon.'